Nov 30,2016
6.9 శాతానికి జీడీపీ వృద్ధి : ఫిచ్‌ అంచనా
న్యూఢిల్లీ : కేంద్ర ప్రభుత్వం పెద్ద నోట్లను రద్దు చేయడం ద్వారా ప్రసుత్త ఆర్థిక సంవత్సరంలో భారతదేశ జీడీపీ వృద్ధి తగ్గనున్నట్టు ఫిచ్‌ రేటింగ్స్‌ విశ్లేషించింది. రూ.500, రూ.1000 నోట్ల రద్దుతో తాత్కాలికంగా ఆర్థిక వ్యవస్థపై ప్రతికూల ప్రభావం చూపనుందని, దీంతో వృద్ధి రేటు 7.4 శాతం నుంచి 6.9 శాతానికి పడిపోవచ్చని విశ్లేషించింది. ప్రస్తుత ఆర్థిక సంవత్సరం అక్టోబర్‌ నుంచి డిసెంబర్‌తో ముగిసే త్రైమాసికంలో నగదు ప్రవాహం భారీగా తగ్గనున్నదని అంచన వేసింది. ఈ క్రమంలోనే 2016-17లో జీడీపీి వృద్ధి రేటు 6.9 శాతానికి పడిపోనుందని విశ్లేషించింది. ఇంతకు క్రితం 7.4 శాతం ముందస్తు వృద్ధి రేటును అంచనా వేసింది. 2017-18, 2018-19లో వరుసగా 7.7 శాతం, 8 శాతం చొప్పున వృద్ధి రేటును అంచనా వేసింది.
మీ స్నేహితులకు రికమెండ్ చెయ్యండి